Еуразиялық экономикалық одақтың Кеден кодексі туралы шартты ратификациялау туралы
253-бап. Арнайы кедендік рәсімнің мазмұны мен қолдануы

1. Арнайы кедендік рәсім - тауарларды осы кедендік рәсімімен орналастыру шарттарын сақтау және (немесе) осындай кедендік рәсімге сәйкес қолдану арқылы әкелу кедендік баждары, салықтары, арнайы, демпингке қарсы, өтем баждары төленбей Одақтың кедендік шекарасы арқылы өтетін, Одақтың кедендік шекарасында орналасқан және (немесе) пайдаланылатын жекелеген шетелдік және Одақтың тауарларына қатысты қолданылатын кедендік рәсім.
2. Арнайы кедендік рәсім тауарлардың мынадай санаттарына:
1) Одақтың кедендік шекарасынан тысқары жерлерде орналасқан дипломатикалық өкілеттіктердің, консулдық ұйымдардың, халықаралық ұйымдардағы мүше мемлекеттердің өкілеттіктерінің қызмет етуін қамтамасыз етуге арналған, Одақтың кедендік шекарасынан әкетілетін тауарларға;
2) құрметті консулдық лауазымды тұлғалар басқаратын, консулдық ұйымдарды ескермегенде, Одақтың кедендік шекарасында орналасқан, дипломаттық өкілеттіктер мен консулдық ұйымдар ресми түрде қолдануға арналған, Одақтың кедендік шекарасы арқылы өтетін тауарларға;
3) құрметті консулдық лауазымды тұлғалар басқаратын, Одақтың кедендік шекарасында орналасқан, консулдық ұйымдармен ресми пайдалануға арналған, консулдық ұйымдармен ұсынып отырған мемлекеттерден немесе ұсынып отырған мемлекеттің талабы бойынша алынатын, Одақтың кедендік шекарасына әкелінетін мемлекеттік елтаңбалар, жалаулар, маңдайшалар, мөрлер мен мөртаңбалар, кітаптар, ресми басылып шығарылатын материалдар, кеңсе жиһаздары, кеңселік жабдықтар және басқада ұқсас тауарларға;
4) мүше мемлекеттердің үшінші тараппен жасалған халықаралық келісімшарттарға және мүше мемлекеттер арасында жасалған халықаралық шарттарға сәйкес кедендік баждарды, салықтарды төлеуден босату көзделген, Одақтың кедендік шекарасында орналасқан, халықаралық ұйымдардағы мемлекеттер өкілеттіктері, халықаралық ұйымдармен немесе олардың өкілеттіктерімен ресми пайдалануға арналған, Одақтың кедендік шекарасы арқылы өтетін тауарларға;
5) осы мүше мемлекеттің халықаралық шарттарына сәйкес кедендік баждарды, салықтарды төлеуден босату көзделген, мүше мемлекеттің аумағында орналасқан, басқа да ұйымдар немесе олардың өкілеттіктері ресми түрде пайдаланатын, Одақтың кедендік шекарасы арқылы өтетін тауарларға қатысты қолданылады. Комиссия тауарлардың осы санатына жатпайтын тауарларды айқындауға құқылы;
6) Одақтың кедендік шекарасында және (немесе) одан тысқары жерлерде орналасқан, мүше мемлекеттердің әскери бөлімдеріне (ұйымдарына, құрылымдарына) қойылған мақсаттарды орындау, соғысқа дайындықты қолдау үшін қолайлы жағдай жасау мақсатында Одақтың кедендік шекарасы арқылы өтетін, Одақ тауарлары болып табылатын, қарулар, әскери техника, қару-жарақтар және басқа да материалдық құралдарға;
7) мүше мемлекеттердің және Одаққа кірмейтін мемлекеттердің қарулы күштерінің (басқа да әскерлер мен әскери құрылымдардың) бірлескен (халықаралық) оқуларға, жарыстарға, сондай-ақ, шерулер және басқа да салтанатты шараларға қатысу үшін Одақтың кедендік шекарасы арқылы ететін, қарулар, әскери техника, қару-жарақтар және басқа да материалдық құралдарға;
8) Одақтың кедендік шекарасы арқылы өтетін, авариялық және басқа да төтенше жағдайларды және олардың салдарын жоюға, төтенше жағдайлар кезінде аварияға ұшыраған тұлғаларға мүше мемлекеттердің заңнамаларына сәйкес таратуға мүдделі мүше мемлекеттердің мемлекеттік органдарына, олардың құрылымдық бөлімшелеріне немесе ұйымдарына тегін таратуға арналған тауарлар, сондай-ақ алкогольдік өнімдерді (этил спиртін қоспағанда), сыра, темекі өнімдерін, бағалы металдар және бағалы тастар мен олардың өнімдерін қоспағанда, төтенше жағдайлардың медициналық-санитариялық жағдайларын жою, медициналық эвакуацияны қоса алғанда медициналық көмек ұйымдастыру және көрсету саласында мүдделі авариялық-құтқару құрылымдарының, медициналық қызмет және ұйымдардың тіршілігін қамтамасыз ету және авариялық-құтқару мен басқа да жедел жұмыстарды жүргізуге қажетті тауарлар мен көлік құралдарға;
9) мүше мемлекеттің адамдары Арктика және Антарктикада, коммерциялық емес негізде мүше мемлекеттердің мүддесінде, ғылыми-зерттеу жұмыстарын жүргізуге бағытталған, сондай-ақ көрсетілген жұмыстарды жүргізу үшін ұйымдастырылған мүше мемлекеттердің ғылыми-зерттеу экспедициялары қызметін қамтамасыз ету үшін Одақтың кедендік шекарасы арқылы өтетін тауарларға;
10) допинг-бақылау мақсаттары үшін арналған Одақтың кедендік шекарасы арқылы өтетін тауарларға қатысты қолданылады. Тауарлардың осы санатына жататын тауарларды Комиссия айқындайды;
11) коммерциялық емес негізде мүше мемлекеттердің мүддесінде спорт түрлері бойынша ұлттық және құрама командалар кандидаттарына және осындай командалардың мүшелеріне қатысты емдеу және қалыптастыру шараларын жүргізу, сондай-ақ, мүше мемлекеттер министріліктері әрекеттендірілген, спорт саласында жоғары (биік) жетістіктердегі ғылыми-зерттеу топтарының қызметін қамтамасыз ету үшін, Одақтың кедендік шекарасы арқылы өтетін шетелдік тауарларға (дәрілік препараттар (дәрі-дәрмектер), арнайы спорттық тағамдар (тағамға белсенді биологиялық қоспалар);
12) ресми халықаралық спорттық шараларды ұйымдастыру және өткізу кезінде немесе жаттығу шараларын өткізу кезінде оларға дайындық бойынша пайдалануға ғана арналған, Одақтың кедендік шекарасы арқылы өтетін (өткен), спорттық жабдықтар мен жабдықтарға қатысты қолданылады. Тауарлардың осы санатына жататын тауарларды Комиссия айқындайды;
13) мүше мемлекеттің аумағынан тыс орналасқан, осыларға қатысты осы мүше мемлекет ерекше құзыретке ие қолдан жасалған аралдарды, қондырғыларды, құрылыстарды немесе басқа да объектілерді салуына (жасауына, құруына), қызметін (іске қосуын, қолдануын) қамтамасыз ететуге арналған шетелдік тауарларға қатысты қолданылады. Тауарлардың осы санатына жатпайтын тауарларды Комиссия айқындайды;
14) ғарыш кеңістігін зерттеу және пайдалану, оның ішінде ғарыш аппараттарын ұшыру бойынша қызметтерді көрсету саласында халықаралық ынтымақтастық аясында пайдалануға арналған тауарларға қатысты қолданылады. Тауарлардың осы санатына жататын тауарларды Комиссия айқындайды;
15) сипаттамаларын Комиссия айқындайтын ресми халықаралық көрмелерді ұйымдастыру және өткізуге арналған Одақтың кедендік шекарасы арқылы өткізілетін шетелдік тауарларға қатысты қолданылады. Тауарлардың осы санатына жатпайтын тауарларды Комиссия айқындайды.
3. Комиссия тауарлардың осы санатына жататын немесе жатпайтын тауарларды қоса алғанда, арнайы кедендік рәсім қолданылатын тауарлардың өзге де санаттарын айқындауға құқылы.